Polițiștii Serviciului Rutier, împreună cu cei de ordine publică, au desfășurat în acest weekend (15-17 martie) acțiuni în județ, pentru combaterea depășirilor neregulamentare și nerespectării regimului legal de viteză.
În cadrul activităților desfășurate au fost legitimate peste 250 de persoane, au fost controlate 200 de autovehicule și au fost efectuate 150 de testări cu aparatele din dotare.
Pentru neregulile constatate, polițiștii au aplicat 187 de sancțiuni contravenționale, în valoare totală de aproximativ 80.000 de lei.
Totodată, au fost constatate 2 infracțiuni flagrante la regimul circulației rutiere, au fost reținute 19 permise de conducere și au fost restrase 4 certificate de înmatriculare.